Source: https://www.riigiteataja.ee/akt/402042019001
Timestamp: 2020-02-28 22:58:06+00:00

Document:
Sõidusoodustused Maardu-Tallinn bussiliinidel – Riigi Teataja
Sõidusoodustused Maardu-Tallinn bussiliinidel
Sõidusoodustused Maardu-Tallinn bussiliinidel - sisukord
§ 3 Tasuta sõidu õigus
§ 4 Sõiduõigus osalise tasu eest
§ 5 Sõidusoodustuse õigust tõendavad dokumendid
RT IV, 02.04.2019, 1
Vastu võetud 26.03.2019 nr 43
Määrus kehtestatakse kohaliku omavalitsuse korralduse seaduse § 6 lg 1 ja ühistranspordiseaduse § 36 lg 4 ja 5 alusel.
Käesolev määrus sätestab sõidusoodustuse saajad ja sõidusoodustuse õigust tõendavad dokumendid avalikul liiniveol Maardu – Tallinn vahelistel bussiliinidel.
1) isikut tõendav dokument on riigiasutuse väljastatud dokument, kuhu on kantud kasutaja nimi, sünniaeg või isikukood, foto või näokujutis ning allkiri või allkirjakujutis, sh pensionitunnistus, üli- ja õpilaspilet, ISIC üli- ja õpilaspilet ning panga poolt väljastatud ISIC kaart;
2) sõidusoodustus on teatava kategooria sõitjale käesoleva määruse alusel kehtestatud korras antud õigus sõita ühissõidukis tasuta või osalise tasu eest;
3) ühiskaart on elektrooniline kontaktivaba isikustatud või isikustamata andmekandja sõiduõiguse tõendamiseks. Isikustatud ühiskaart kehtib ainult koos isikut tõendava dokumendiga;
4) Eesti hariduse infosüsteem (edaspidi EHIS) on riiklik register, mille alamregister sisaldab kõigi Eesti Vabariigis õppivate isikute (õpilased, üliõpilased) andmeid. EHIS ei sisalda andmeid välismaal õppivate Eesti Vabariigi kodanike kohta;
5) Sotsiaalkindlustusameti infosüsteem (edaspidi SKAIS) on register, mis sisaldab andmeid määravate ja makstavate riiklike pensionide, toetuste ning hüvitiste kohta.
§ 3. Tasuta sõidu õigus
(1) Kehtestada tasuta sõidu õigus alljärgnevatele isikutele:
1) 63-aastased ja vanemad pensionärid;
2) 3- ja enamalapselise pere lapsed ja üks vanem;
3) Tšernobõli AEJ avarii likvideerimistöödest osavõtjad;
4) alla 16-aastase puudega lapse saatja;
5) sügava puudega 16-aastase ja vanema isiku saatja;
6) Maardu linna aukodanikud;
7) vormiriietuses Eesti Vabariigi politseiametnikud ja kaitseväe vormiriietuses ajateenijad.
(2) Käesoleva paragrahvi lõike 1 punktides 1 - 3 nimetatud tasuta sõidu õigus on isikutel, kelle rahvastikuregistrisse kantud elukoht Eesti rahvastikuregistri andmetel on Maardu linnas.
§ 4. Sõiduõigus osalise tasu eest
(1) Kehtestada sõidusoodustusena 40% võrra madalam 30 päeva pileti (kuupileti) hind alljärgnevatele isikutele:
1) Eesti Vabariigis üldhariduskoolides õppivad õpilased;
2) Eesti Vabariigis õppivad üliõpilased ajavahemikul 01. septembrist kuni 20. juunini;
3) kuni 63-aastased pensionärid;
4) Maardu linna üldhariduskoolides, lasteaedades või huvikoolides töötavad pedagoogid 20. augustist kuni 20. juunini.
(2) Käesoleva paragrahvi lõike 1 nimetatud sõiduõigus osalise tasu eest on isikutel, kelle rahvastikuregistrisse kantud elukoht Eesti rahvastikuregistri andmetel on Maardu linnas.
§ 5. Sõidusoodustuse õigust tõendavad dokumendid
(1) Sõidusoodustuse õigust tõendavad dokumendid on:
1) 63-aastased ja vanemad pensionärid – valideeritud isikustatud ühiskaart koos isikut tõendava dokumendiga;
2) 3- ja enamalapselise pere lapsed – valideeritud isikustatud ühiskaart koos isikut tõendava dokumendiga;
3) Tšernoboli AEJ avarii likvideerimistöödest osavõtjad – valideeritud isikustatud ühiskaart koos isikut tõendava dokumendiga;
4) alla 16-aastase puudega lapse saatja – Sotsiaalkindlustusameti väljastatud puuet tõendav dokument. Puudega isiku saatjalt dokumenti ei nõuta;
5) sügava puudega 16-aastase ja vanema isiku saatja – Sotsiaalkindlustusameti väljastatud puuet tõendav dokument. Puudega isiku saatjalt dokumenti ei nõuta;
6) Maardu linna aukodanikud – valideeritud isikustatud ühiskaart koos isikut tõendava dokumendiga;
7) politseiametnikud ja kaitseväe ajateenijad – ametitõend või väeosa tõend ajateenistuses viibimise kohta;
8) üldhariduskoolides õppivad õpilased – valideeritud isikustatud ühiskaart koos isikut tõendava dokumendiga;
9) üliõpilased – valideeritud isikustatud ühiskaart koos isikut tõendava dokumendiga;
10) kuni 63-aastased pensionärid – valideeritud isikustatud ühiskaart koos isikut tõendava dokumendiga;
11) 3- ja enamalapselise pere üks vanem – valideeritud isikustatud ühiskaart koos isikut tõendava dokumendiga;
12) Maardu linna üldhariduskoolides, lasteaedades või huvikoolides töötavad pedagoogid - valideeritud isikustatud ühiskaart koos isikut tõendava dokumendiga.
(2) Käesolevas määruses nimetatud sõidusoodustuse õiguse saamiseks on sõitjal kohustus igal ühissõidukisse sisenemisel sõit isikustatud ühiskaardiga valideerida, v.a käesoleva paragrahvi lõike 1 punktides 4, 5 ja 7 nimetatud juhtudel. Käesoleva paragrahvi lõike 1 punktides 4, 5 ja 7 nimetatud juhtudel on sõitjal kohustus omada ja esitada kontrolli õigusega ametiisikule viidatud punktides nimetatud sõiduõigust tõendav dokument.
(3) Käesoleva paragrahvi lõike 1 punktides 1, 8, 9 ja 10 märgitud isik saab valideeritud isikustatud ühiskaardiga sõidusoodustuse õigust tõendada vaid juhul, kui sõitja andmed on olemas EHIS-es või SKAIS-is.
(1) Tunnistada Maardu Linnavolikogu 25.11.2014 määrus nr 28 „Sõidusoodustuste kehtestamine Maardu-Tallinn bussiliinidel“ kehtetuks.
(2) Määrust rakendatakse alates 01.07.2019.
(3) Määrus jõustub 01.06.2019.

References: § 3

§ 4

§ 5
 § 6
 § 36

§ 3

§ 4

§ 5